Fantastisk lejlighed i hjertet af Palma. Lejligheden indeholdt alt hvad vi havde brug for (venindetur for fire). Direkte adgang til lejligheden med elevator - trapper er også en mulighed. To gode soveværelser, og to skønne og rummelige badeværelser. På 1. salen en dejlig stue med åbent køkken, og ikke mindst en fantastisk terrasse hvor vi nød både morgen, eftermiddage og aftener. Vi havde sol indtil ca. kl. 17 og mulighed for at køre en markise ud. Vi oplevede ikke støj fra gaden.
Når vi trådte ud af døren var vi lige ved Plaza Major og på strøget. Der ligger mange butikker, og restauranter i området, så det var bare om at vælge.
Vi havde en god kommunikation med udlejer, og vi fik mulighed for at tjekke ind før tid.
Et ophold hos Carlos kan kun anbefales!